OSNOVNA ŠKOLA STJEPANA RADIĆA

KRALJA ZVONIMIRA 8,

METKOVIĆ

KLASA: 112-02/19-01-451

URBROJ: 2148-14-19-01

Metković, 30. listopada 2019.

 Na temelju članka 9. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Stjepana Radića, Metković, a povodom raspisanog natječaja klasa: 112-02/19-01-432, urbroj: 2148-14-19-01 od 24. listopada 2019. godine, za zasnivanje radnog odnosa na radnom mjestu voditelja računovodstva na neodređeno vrijeme, puno radno vrijeme od 40 sati tjedno, Povjerenstvo za procjenu i vrednovanje kandidata za zapošljavanje, nakon održane sjednice Povjerenstva dana 30. listopada 2019. godine, objavljuje

 **SADRŽAJ I NAČIN TESTIRANJA, PRAVNE I DRUGE IZVORE**

 **ZA PRIPREMANJE KANDIDATA ZA TESTIRANJE**

**PRAVILA TESTIRANJA:**

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Stjepana Radića, obavit će se provjera znanja i sposobnosti kandidata povodom raspisanog natječaja klasa: 112-02/19-01-432, urbroj: 2148-14-19-01 od 24. listopada 2019. godine, za zasnivanje radnog odnosa na radnom mjestu voditelja računovodstva na neodređeno vrijeme, puno radno vrijeme od 40 sati tjedno.

Procjena i vrednovanje znanja i sposobnosti kandidata obavit će se u dva dijela i to pisanim testiranjem i usmenim testiranjem - razgovorom (intervjuom).

Procjena i vrednovanje znanja i sposobnosti pisanim testiranjem sastoji se od:

* psihološkog testiranja kandidata.

Procjena i vrednovanje znanja i sposobnosti kandidata usmenim testiranjem - razgovorom (intervjuom) sastoji se od:

* postavljanja pitanja kandidatima iz područja procjene odnosno testiranja.

Kandidati su obvezni pristupiti procjeni znanja i sposobnosti sukladno pozivu na testiranje.

Ako kandidat ne pristupi testiranju smatra se da je povukao prijavu na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju uvjete iz natječaja te čije prijave nisu pravodobne i potpune.

Nakon utvrđivanja identiteta kandidata, Povjerenstvo će pristupiti procjeni i vrednovanje znanja i sposobnosti kandidata (testiranju).

Procjena i vrednovanje znanja i sposobnosti kandidata pisanim testiranjem, odnosno psihološko testiranje kandidata, obavit će se putem testova koje će Povjerenstvo podijeliti kandidatima.

Vrijeme trajanja pismenog psihološkog testiranja iznosi 60 minuta.

Test se piše isključivo kemijskom olovkom.

Za vrijeme testiranja nije dopušteno:

* koristiti se bilo kakvom literaturom, odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se testiranje odvija
* razgovarati s ostalim kandidatima.

Ukoliko kandidat postupni suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Procjena i vrednovanje znanja i sposobnosti kandidata usmenim testiranjem - razgovorom (intervjuom) obavit će se postavljanjem pitanja iz područja procjene odnosno testiranja.

Poziv kandidatima na pisano testiranje i usmeno testiranje - razgovor (intervju) s Povjerenstvom objavit će se najmanje pet dana prije dana određenog za pisano testiranje i usmeno testiranje - razgovor (intervju) na mrežnoj stranici Osnovne škole Stjepana Radića, Metković, [www.os-sradica-metkovic.skole.hr](http://www.os-sradica-metkovic.skole.hr) u rubrici pod nazivom „ZAPOŠLJAVANJE“, podrubrici „POZIV NA TESTIRANJE“.

O rezultatima natječaja kandidati će biti obaviješteni na mrežnoj stranici Osnovne škole Stjepana Radića, Metković, [www.os-sradica-metkovic.skole.hr](http://www.os-sradica-metkovic.skole.hr) u rubrici pod nazivom „ZAPOŠLJAVANJE“, podrubrici „REZULTATI NATJEČAJA“.

Pravni i drugi izvori za pripremanje kandidata za testiranje su:

* Zakon o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10., 90/11., 16/12., 94/13., 152/14., 7/17., 68/18. i 98/19.)
* Temeljni kolektivni ugovor za službenike i namještenike u javnim službama (Narodne novine br. 128/17. i 47/18.)
* Kolektivni ugovor za zaposlenike u osnovnoškolskim ustanovama (Narodne novine br. 51/18.)
* Statut Osnovne škole Stjepana Radića (objavljen na mrežnoj stranici Osnovne škole Stjepana Radića, Metković, [www.os-sradica-metkovic.skole.hr](http://www.os-sradica-metkovic.skole.hr) u rubrici pod nazivom „DOKUMENTI“, podrubrici „ PROPISI (OŠ STJEPANA RADIĆA)).

POVJERENSTVO ZA VREDNOVANJE KANDIDATA: